Mynbedryf juig oor Gwede se wet-plan | Netwerk24
Dan gereed om uit pa Michael se skadu te skuif
Tans ken baie mense hom as Michael se seun, maar Dan du Plessis hoop hy kan uit sy legendariese pa se skadu beweeg noudat hy uiteindelik nie meer deur beserings geteister word nie.
Dolphins draf Warriors kaf
Die Dolphins het Woensdagaand in Port Elizabeth vir 'n slag weer gevoel hoe dit voel om te wen toe hulle hul eendagwedstryd teen die Warriors by St. Georgepark met nege paaltjies gewen het.
Bulle-loesing maal deur Haaie se gedagtes
Hulle neem die pak slae wat die Bulle hulle twee weke gelede op Loftus Versfeld toegedien het, baie persoonlik op.
Dié huwelik 'gered', maar dis eintlik slegte nuus
Die egskeiding van twee JSE-genoteerde eiendomsfirmas, Resilient en Fortress, is van die baan – maar, anders as ander egskeidings, is dit slegte nuus.
Kospryse: Vleis hét goedkoper geword
Dis nie 'n goeie tyd om 'n vegetariër te wees nie, maar as jy op die banting-wa is, is daar vir jou goeie nuus.
EOH reik nou eers later sy resultate uit
Die tegnologiemaatskappy EOH Holdings stel die uitreiking van sy tussentydse resultate vir die ses maande tot einde Januarie uit met byna drie weke.
'Ek droom van 'n tafel waar alle SA'ners kan kom aansit'
Ek gaan stem, want ek droom dat alle Suid-Afrikaners aan een tafel kan sit. 'n Suid-Afrikaanse feesmaal. Gelykheid is die wyn.
Patriotisme sal my nie gevange hou nie
Patriotisme is nie veronderstel om 'n tronk te wees nie.
Van 50 af is die remme los
Daar is altyd tyd om te verander, 'n boek te skryf, te reis, te probeer, skryf Erla-Mari Diedericks.
Oudtshoorn staan gereed vir KKNK
Die Oudtshoorn-munisipaliteit doen sy bes om die dorp skoon te hou, water te bespaar en die verkeer te reguleer om te verseker dat die Klein Karoo Nasionale Kunstefees (KKNK) vlot verloop.
'In kunste is daar min gekke, wel gek idees en drome'
Hy was al op vyf onkeerbaar weggeblaas deur teater. Eintlik was daar nooit iets anders vir hom as teater nie. Hugo Theart, van die Klein Karoo Nasionale Kunstefees, het met Laetitia Pople gesels.
Mynbedryf juig oor Gwede se wet-plan
Deur Francois Williams 23 Augustus 2018 14:59
Gwede Mantashe, minster van minerale bronne
Die vakbond Solidariteit en die Mineraleraad van Suid-Afrika het albei die besluit verwelkom om wysigings aan mynbouwetgewing terug te trek.
Die besluit om die wysigingswetsontwerp op mynbouwetgewing te skrap sal 'n lang tydperk van onsekerheid oor die grondwetlikheid daarvan vermy, het die Mineraleraad Donderdag gesê.
Gwede Mantashe, minister van minerale bronne, het Woensdag aan die parlement se portefeuljekomitee oor minerale hulpbronne gesê het hy gaan die kabinet vra dat die wetsontwerp wat opgestel is om die Wet op die Ontwikkeling van Minerale en Petroleumhulpbronne (MPRDA) te wysig geskrap word.
Die Mineraleraad (voorheen bekend as die Kamer van Mynwese) meen Mantashe se besluit is onverwags, maar het dit verwelkom, want dit "lyk soos 'n sinvolle stap gegewe die onderliggende redes vir die huidige vertragings om die wetsontwerp af te handel".
Die vakbond Solidariteit sê die mynbousektor se soeke na beleidsekerheid sal 'n reuse-hupstoot kry as Mantashe se voorstel werklikheid word.
Volgens Gideon du Plessis, hoofsekretaris van Solidariteit, skep die wysigingswetsontwerp al sedert 2013 onsekerheid en die onttrekking daarvan sowel as die finalisering van die Mynbouhandves voor einde vanjaar sal 'n groot struikelblok uit die weg ruim wat groei in die mynbousektor belemmer.
"Vakbonde moet deurgaans by afleggingskonsultasies en loononderhandelinge hoor dat die lae kommoditeitspryse, onsekere regulatoriese omgewing en hoë kragtariewe agter ? aflegging of lae salarisverhoging sit," het Du Plessis gesê.
Volgens Du Plessis het die Mineraleraad al dikwels gesê mynmaatskappye sal miljarde rande se uitbreidings en ontwikkeling laat gebeur wat duisende werkgeleenthede kan skep mits die betrokke wetgewing en die Mynbouhandves hul beleggings sal beskerm en bevorder.
"As Mantashe dieselfde pragmatiese benadering met die Mynbouhandves kan volg deur die beperkende angels daarin te verwyder sodat die regering, mynmaatskappye, gemeenskappe en vakbonde oor die inhoud kan ooreenkom, bly Eskom-tariewe die oorblywende groot kwelling," het Du Plessis gesê.
Die grondwetlike kommer oor die wysigingswetsontwerp bly onopgelos, sê die Mineraleraad in 'n verklaring. Dit sou voortgesette onsekerheid skep as verskeie rolspelers se regstappe teen die grondwetlikheid van die wetgewing hul pad deur die hofstelsel moes vind. Die onttrekking van die wetsontwerp is 'n toepaslike optrede. Die Mineraleraad hoop 'n nuwe wysigingswetsontwerp sal deeglik kennis neem van die aspekte waaroor voorheen reeds in uitgebreide gesprekke konsensus bereik is.
Meer oor: Solidariteit | Mineraleraad Van Suid-Afrika | Gwede ­Mantashe | Mprda | Mynbouhandves | Mynbou